ဟက်ကာ (အင်္ဂလိပ်: Hacker) ဆိုသည်မှာ ကွန်ပျူတာလောကတွင် မြောက်များလှသော ဆိုလိုသည့်အဓိပ္ပာယ်ရှိသည်။ ပတ်ဝန်းကျင်အခြေနေနှင့် မိမိတို့၏ ခံယူချက်အရ ဟက်ကာဆိုသော စကားလုံးသည် ကွဲလွဲမှု ရှိသွားသည်။ ဟက်ကာဟုဆိုတိုင်း ကွန်ပျူတာများအား ထိုးဖောက်ဝင်ရောက်ကာ ဖျက်ဆီးတတ်သောသူဟု အတည်မမှတ်ယူသင့်ပေ။ အဘယ်ကြောင့်ဆိုသော် ဟက်ကာတိုင်းသည် ထိုကဲ့သို့ အဖျက်အဆီးလုပ်ငန်းများကို ဆောင်ရွက်ခြင်း မရှိသောကြောင့်ဖြစ်သည်။